4,300 年前，喺古代蘇美爾
烏爾城中權力最大嘅人
被放逐到茫茫嘅荒漠中
佢係月神嘅大祭司 Enheduanna
歷史上已知嘅第一位作家
喺流放嗰陣，佢已經寫咗
42 首讚美詩同 3 首史詩——
但蘇美爾人對佢嘅作品也無從知道
佢比 Sappho 早咗 1,700 年
比 Homer 早 1,500 年
大約比聖經嘅祖父 Abraham
早咗 500 年
佢出生喺美索不達米亞
喺底格里斯河同幼發拉底河之間
亦都係第一批高度文明城市嘅發源地
Sargon 大帝係佢嘅父親
歷史上第一個建立帝國嘅人
統一咗美索不達米亞眾多嘅獨立城邦
Sargon 係北方閃米特人
講阿卡德語
南部較古老嘅蘇美爾城市
認為佢係異族嘅侵略者
經常策動恢復獨立嘅起義
試圖分裂新王朝
為咗連結兩種文明
佢任命咗唯一嘅女兒
Enheduanna 為大祭司
執掌帝國嘅最重要神殿
喺皇室傳統上女性係擔任神職人員
Enheduanna 學識閱讀同書寫
蘇美爾語同阿卡德語
亦都可以進行數學計算
蘇美爾嘅會計系統
係世界上第一個文字記錄
先允許本地同國外嘅商人進行遠距離溝通
佢哋有系統噉保存咗
記錄象形圖像嘅文字
大約喺 Enheduanna 出生前 300 年
呢種早期書寫風格
叫做楔形文字
係用蘆葦筆寫喺軟粘土上
形成楔形標記
但 Enheduanna 以前
呢種寫作大多采取保存記錄同轉錄嘅形式
而唔係屬於個別作家嘅原創作品
烏爾係一座擁有 34,000 人嘅城市
嗰度街道好狹窄
有多層磚房、糧倉同灌溉設施
Enheduanna 係高級女祭司
管理城市嘅儲存糧食
監督數百名神廟人員
同解釋神聖嘅夢境
同時主持每月嘅新月節
同慶祝春分同秋分嘅習俗儀式
Enheduanna 著手融合
古老嘅蘇美爾文化
同新興嘅阿卡達文明
為此，佢糅合兩邊嘅神話
寫咗 42 首宗教讚美詩
俾每位美索不達米亞城
不同嘅守護神
所以佢嘅讚美詩
係獻俾各大城市嘅主神
佢讚美城市嘅神廟， 讚揚神嘅美德
解釋喺諸神之中神與神之間嘅關係
喺佢嘅筆下人性化咗
以往超然嘅眾神——
依家佢哋受苦，戰鬥同愛
並回應人類嘅懇求
Enheduanna 喺文學嘅最大貢獻
就係寫給戰爭同慾望女神 Inanna 嘅詩
激發宇宙神聖而混沌嘅能量
Inanna 悅納各種形式嘅性表達
同時強大到可以跨越性別嘅界限
Inanna 地上嘅跟隨者
可能係妓女、太監或者變裝者
Enheduanna 將 Inanna 視為眾神之首
為最強大嘅守護神
佢對 Inanna 嘅頌歌
標誌著第一次使用代詞「我」做寫作
探索深刻嘅私人感情
佢嘅父親 Sargon 國王死後
一個將軍利用權力真空期發動政變
Enheduanna 係統治家族重要成員
係要除去嘅目標
佢被驅逐出烏爾城
佢個侄仔，係傳奇嘅蘇美爾王 Naram-Sin
最終鎮壓咗起義
並恢復佢高級女祭司嘅身份
Enheduanna 共做咗 40 年嘅高級女祭司
死後變成咗一個小守護神
佢嘅詩歌超過五百年
喺整個帝國範圍內
一直被抄寫
學習同朗誦
影響咗希伯來舊約聖經
Homer 史詩同基督教嘅讚美詩
宜家，Enheduanna 嘅文化遺產
仍然存在喺抵受住時間考驗嘅泥板上